
Alsószentiván Község Önkormányzata Képviselő-testületének
2/2012. (II. 21.) önkormányzati rendelete 

a szociális ellátásokról szóló 7/2009. (IV. 1.) önkormányzati rendelet módosításáról

Alsószentiván Község Önkormányzata Képviselő-testülete a szociális igazgatásról és a szociális ellátásokról szóló 1993. évi III. törvény 25. § (3) bekezdés b) pontjában, a 32. § (3) bekezdésében valamint a 37. § (1) bekezdés d) pontjában kapott felhatalmazás alapján, a helyi önkormányzatokról szóló 1990. évi LXV. törvény 8. § (1) bekezdésében meghatározott feladatkörében eljárva a következőket rendeli el:
1. §
A szociális ellátásokról szóló 7/2009. (IV. 1.) önkormányzati rendelet (a továbbiakban: Szociális rendelet) 3. § (4) bekezdése helyébe a következő rendelkezés lép:

„3. § (4)
A jövedelemnyilatkozatban feltüntettet jövedelemről, azok tartalmának megfelelő igazolást, vagy annak fénymásolatát az alábbiak szerint kell csatolni:

a) munkabérről (munkáltató által fizetett táppénzről) a munkáltató által kiállított, a kérelem benyújtását megelőző havi nettó jövedelmét tartalmazó igazolást

b) a Fejér Megyei Kormányhivatal Munkaügyi Központja (továbbiakban Munkaügyi Központ) területi szervének igazolását, a kérelem benyújtását megelőző hónapban folyósított munkanélküli járadék illetve álláskeresési támogatás összegéről

c) nyugdíj, nyugdíjszerű rendszeres pénzellátás esetén a kérelem benyújtását megelőző havi igazolószelvényt, bankszámlakivonatot vagy a folyósító szerv igazolását a havi teljes összegről. A kérelmező és a jövedelemszámítás szempontjából figyelembe veendő személyek nyugdíjas igazolványát, ennek hiányában a nyugdíj-törzsszámot és a nyugdíjas nevét tartalmazó dokumentumot a kérelem benyújtásakor be kell mutatni,

d) a gyermekgondozási támogatásokról (gyermeknevelési támogatás, gyermekgondozási segély) a kérelem benyújtását megelőző havi igazolószelvényt, bankszámlakivonatot és a Magyar Államkincstár (a továbbiakban: MÁK) hatósági bizonyítványát,

e) alkalmi munkából származó jövedelem esetén a kérelem benyújtását megelőző havi jövedelemről szóló nyilatkozatot,

f) tartásdíjról a kérelem benyújtását megelőző hónapban ténylegesen felvett tartásdíj összegéről szóló iratot (átvételi elismervény, postai feladóvevény stb.)a szülők közötti egyezséget tartalmazó közokiratot vagy a tartásdíj megállapításáról szóló jogerős ítéletet, amennyiben gyermeke vagy gyermekei után tartásdíjban nem részesül a végrehajtás kezdeményezéséről szóló iratot,

g) állam által megelőlegezett gyermektartásdíj esetén a gyámhivatal határozatát,

h) a családi pótlékról a kérelem benyújtását megelőző havi postai kézbesítési szelvényt vagy bankszámlakivonatot és a MÁK hatósági bizonyítványát vagy a munkáltató által kiállított hivatalos igazolást,

i) ösztöndíjról a főiskola vagy egyetem igazolását a kérelem benyújtását megelőző havi ösztöndíj összegéről,

j) amennyiben a kérelmező, közeli hozzátartozója illetve a háztartásában életvitelszerűen vele együtt lakó más személy rendszeres jövedelemmel nem rendelkezik, úgy az erről szóló nyilatkozatot és a Munkaügyi Központ igazolását arról, hogy regisztrált munkanélküli és ellátásban nem részesül.

k) vállalkozásból és/vagy őstermelői tevékenységéből származó jövedelem esetén a Nemzeti Adó- és Vámhivatal (a továbbiakban: NAV) igazolását a kérelem benyújtásának hónapját közvetlenül megelőző tizenkét hónap alatt szerzett jövedelemről.”
2. §
A Szociális rendelet 4. § (1) bekezdése helyébe a következő rendelkezés lép: 

„4. § (1) A megállapított pénzbeli ellátások kifizetése házipénztárból történik rendszeres ellátások esetén minden hónap 5-éig,  nem rendszeres ellátások esetében a megállapító határozatban meghatározott időpontban.” 

3. § 
A Szociális rendelet 6. § (2) bekezdése helyébe a következő rendelkezés lép:


„6. § (2) A képviselő-testület az alábbi hatásköröket a polgármesterre ruházza át: 

a) azonnali átmeneti segély,

b) temetési segély,

c) szülési segély megállapítása.”

4. §
A Szociális rendelet 7. § (1) bekezdés b) pontja helyébe a következő rendelkezés lép: 
(Az az aktív korúak ellátására jogosult személy, aki az ellátásra való jogosultság kezdő napján) 
„b) a rá irányadó nyugdíjkorhatárt öt éven belül betölti, vagy”

5. §
A Szociális rendelt 9. § (6) bekezdése helyébe a következő rendelkezés lép:
„9. § (6) Eseti átmeneti segély elsősorban pénzbeli támogatásként nyújtandó, azonban ha a segélyezett életkörülményei úgy kívánják természetben, különösképpen:

a) élelmiszer

b) tüzelő

c) gyógyszer

d) ruházat

is nyújtható.”

6. §
(1)
Ez a rendelet a kihirdetését követő napon lép hatályba, és 2012. február 28-án hatályát veszti. 

(2)
Hatályát veszti a Szociális rendelet 7/A. §-a.

(3)
A Szociális rendelet 10. § (6) bekezdésében, 11. § (9) bekezdésében és 12. § (4) bekezdésében az „Alap-Alsószentiván Községek Körjegyzősége Alsószentiváni Kirendeltsége házipénztárából” szövegrész helyébe az „Alsószentiván Község Önkormányzata házipénztárából” szöveg lép. 

Nagy Lajos





Nyikosné Katzenberger Erika

polgármester






       körjegyző


Ez a rendelet a mai napon kihirdetésre került:

Alsószentiván, 2012. február 21.



Nyikosné Katzenberger Erika










       körjegyző
